# 1. FSV Mainz 05

### Wikipedia

1. FSV Mainz 05
Koko nimi | 1. FSV Mainz 05
Perustettu | 1905
Kenttä | Stadion am Bruchweg
Kapasiteetti | 20 300
Puheenjohtaja | Harald Strutz
Valmentaja | Jürgen Klopp
Liiga | 1. Bundesliiga

Kotipeliasu

Vieraspeliasu

Joukkueen satavuotisen taipaleen juhlistamista

1. FSV Mainz 05 on Saksan Bundesliigassa toista kauttaan pelaava, vuonna 1905 perustettu jalkapalloseura. Joukkue on kotoisin nimensä mukaisesti Mainzin kaupungista Rheinland-Pfalzin osavaltiosta, ja pelaa ottelunsa 20 300 -paikkaisella Stadion am Bruchwegilla.

### [muokkaa] Varhaiset vuodet

Joukkuetta oli yritetty perustaa jo 1903, mutta vasta 16. maaliskuuta 1905 seura näki päivänvalon nimellä 1. Mainzer Fußballclub "Hassia" 1905. Vuonna 1912 joukkue valitsi uudeksi nimekseen 1. Mainzer Fußballverein 05, suoritettuaan fuusion FC Hermannia 07:n kanssa. Ensimmäisen maailmansodan koettelemusten myötä myös Sportverein 08 liittyi mukaan 1919, ja seura sai kutakuinkin nykyisen nimensä, 1. Mainzer Fußball- und Sportverein 05.

### [muokkaa] Ennen menestystä

Joukkue pelasi vuosikaudet alemmissa sarjoissa, ja suurin menestys muodostui lähinnä huippujoukkueista cup- ja ystävyysotteluissa otetuista päänahoista. 1953 kaatui hallitseva Saksan mestari Kaiserslautern maalein 5-2, joukkueen siihenastisen ennätysyleisön todistaessa, ja kaksi vuotta myöhemmin seuran 50-vuotisjuhlien kunniaksi pelatussa ottelussa Englannin cup-voittaja Manchester City 2-1. Varsinaista kilpailumenestystä joukkue saavutti vasta 1982, voittaessaan Saksan amatöörimestaruuden.

### [muokkaa] 2. Bundesliiga

Ammattilaissarjoihin joukkue murtautui 1988 voittamalla paikallisen amatöörisarjansa ja ansaitsemalla siten paikan 2. Bundesliigaan. Ensimmäinen yritys jäi kuitenkin yhden kauden mittaiseksi, mutta jo 1990 joukkue kykeni lopulliseen nousuun. Kakkosliigassa joukkue oli vuosikymmenen verran tasaisesti keskikastissa, mutta kompuroituaan kaudella 2001 vain niukasti putoamisen välttäen, heräsi joukkue taistelemaan seuraavalla kaudella - jääden vain pisteen noususta Bundesliigaan. Kausi 2003 meni vielä kaksijakoisemmissa tunnelmissa, nousun mentyä maalieron turvin paikalliskilpailijana pidetylle Eintracht Frankfurtille.

### [muokkaa] 1. Bundesliiga

Kahden katkeran pettymyksen jälkeen onnistui nousu korkeimmalle sarjatasolle viimein 2004, jälleen maalieron ratkaistessa. Bundesliigaan joukkue sai evääkseen medialta varman putoajan ja pisteautomaatin viitan, ja siksi keskikastiin (11. sija) ja UEFA-cup -paikkaan päättynyt kausi olikin monille melkoinen yllätys. Kuluvalla kaudella joukkue on huonosta alusta huolimatta noussut jälleen pois putoamisvaarasta, ja onnistui UEFA-cup -seikkailussaankin pudottamaan Armenian ja Islannin cup-voittajat, MIKA Ashtarakin ja ÍB Keflavikin, kunnes Espanjan suurseuroihin lukeutuva Sevilla osoittautui toisessa osaottelussa Frankfurtissa liian kovaksi vastukseksi (ensimmäinen osaottelu Sevillassa oli päättynyt maalittomaan tasapeliin). Seuraava kausi sujui jokseenkin vaikeammissa merkeissä putoamisuhan leijuessa pitkään joukkueen yllä, mutta loppukiri nosti joukkueen kuitenkin samaan 11. sijaan kuin edelliselläkin kaudella. Kaudelle 2006/07 joukkue menetti suurempiin seuroihin lähes kaikki edellisen kauden maalintekijänsä saamatta tilalle pelaajia kuin lähinnä alasarjoista. Viimeistelyharjoituksena kautta varten toimineen ystävyysottelun englantilaista Liverpoolia vastaan Mainz voitti kuitenkin hieman yllättäen 5-0.

## [muokkaa] Menestys

- Liiganousija (1): 2004

- Saksan amatöörimestari (1): 1982

- Hessenin mestari (2): 1932, 1933

- Hessenin cup-voittaja (1): 1997

- Lounais-Saksan mestari (6): 1973, 1978, 1981, 1988, 1990, 2003

- Lounais-Saksan cup-voittaja (12): 1962, 1965, 1974, 1979, 1980, 1982, 1986, 2001, 2002, 2003, 2004, 2005

## [muokkaa] Joukkue kaudella 2006/07

Nimi | Numero | 1. Kansalaisuus | 2. Kansalaisuus
--- | --- | --- | ---
Maalivahdit
Dimo Wache | 1 |
Jonas Sela | 23 |
Christian Wetklo | 29 |
Daniel Ischdonat | 30 |
Puolustajat
Du-Ri Cha | 2 |
Nikolce Noveski | 4 |
Christian Demirtas | 5 |
Manuel Friedrich | 10 |
Marco Rose | 17 |
Nassim Banouas | 18 |  |
Benjamin Weigelt | 24 |
Ralph Gunesch | 26 |
Keskikenttäpelaajat
Otto Addo | 6 |  |
Markus Feulner | 7 |
Fabian Gerber | 8 |
Mimoun Azaouagh | 9 |  |
Milorad Peković | 13 |
Christof Babatz | 19 |
Damir Vrančić | 33 |
Mario Vrančić | 34 |  |
Fatmir Pupalović | 35 |
Hyökkääjät
Petr Ruman | 11 |
Imre Szabics | 14 |
Bakary Diakité | 15 |  |
Ranisav Jovanović | 20 |  |
Conor Casey | 21 |
Chadli Amri | 22 |  |
Edu | 32 |
Tobias Damm | 36 |

## [muokkaa] Muut lajit

- Käsipallo
- Pöytätennis

## [muokkaa] Aiheesta muualla

- www.mainz05.de (Seuran viralliset sivut)

| Saksan jalkapallon 1. Bundesliiga 2006–07 |
Alemannia Aachen •• Hertha Berlin •• Arminia Bielefeld •• VfL Bochum •• Werder Bremen •• Energie Cottbus Borussia Dortmund •• Eintracht Frankfurt •• Hamburger SV •• Hannover 96 •• Bayer Leverkusen •• Mainz 05 Borussia Mönchengladbach •• Bayern München •• 1. FC Nürnberg •• Schalke 04 •• VfB Stuttgart •• VfL Wolfsburg

Haettu osoitteesta http://fi.wikipedia.org../../../1/2E/_/1._FSV_Mainz_05_6b9d.html

Luokat: Saksalaiset jalkapalloseurat | Mainz

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Български
- Deutsch
- English
- Español
- Français
- Hrvatski
- Italiano
- Nederlands
- 日本語
- Norsk (bokmål)
- Polski
- Português
- Српски / Srpski
- Svenska
- 中文